पाएं अपने शहर की ताज़ा ख़बरें और फ्री ई-पेपरडाउनलोड करें
जिले में काेराेना के लगातार मामले सामने अा रहे हैं। बुधवार काे काेराेना से के 345 केस सामने आए वहीं 7 मरीजाें की माैत हाे गई। जिले में अब कुल मरीजों की संख्या 20,212 हो गई है। अब तक कुल 765 लोग जान गंवा चुके हैं जबकि 2093 एक्टिव केस हैं। उन्हांेने बताया कि 18,220 मरीज ठीक हो चुके हैं। मई के 5 दिन में 35 लोगों की मौत हो चुकी है।
सिविल सर्जन डाॅ. रणजीत सिंह ने बताया कि सेहत विभाग ने आज 3951 लोगों के सैंपल लिए व 3949 सैंपल की रिपोर्ट आई। कोरोना से जिले में जाे 7 मौतें हुई हैं, उनमें 72 वर्षीय पुरुष निवासी न्यू सिविल लाइन होशियारपुर की मौत निजी अस्पताल जालंधर, 70 वर्षीय महिला निवासी पिपलांवाला की मौत सिविल अस्पताल होशियारपुर, 65 वर्षीय पुरुष निवासी पुरहीरां की मौत सीएमसी लुधियाना, 46 वर्षीय पुरुष निवासी ढोलवाहा की मौत निजी अस्पताल जालंधर, 50 वर्षीय महिला निवासी पालदी की मौत सिविल अस्पताल होशियारपुर, 60 वर्षीय महिला निवासी मंड मंडेर की मौत सिविल अस्पताल होशियारपुर जबकि एक 65 वर्षीय महिला निवासी पट्टी की मौत शिवम अस्पताल होशियारपुर में हुई है।
जिले में अब तक 4,67,161 की सैंपलिंग : डॉ. रणजीत सिंह
डॉ. रणजीत सिंह ने बताया कि जिले में कोविड -19 के आज तक लिए गए कुल सैंपल की संख्या 467161 पहुंच गई है और 440359 सैंपल की रिपोर्ट निगेटिव रही। 8345 सैंपल की रिपोर्ट पेंडिग है और 202 सैंपल इनवैलिड हुए हैं। डाॅ. रणजीत सिंह ने बताया कि जिले में जो आज 345 मरीज पॉजिटिव पाए गए हैं उसमें से शहर से 24 हैं और बाकी 321 जिले के सेहत केंद्रों के मरीज हैं।
दातारपुर : मिनी प्राइमरी हेल्थ सेंटर में 120 लोगों की वैक्सीनेशन
दातारपुर कोरोना वायरस से बचाव के लिए दातारपुर के मिनी प्राइमरी हेल्थ सेंटर में अलग-अलग कैटागिरी के 120 लोगों को कोरोना वैक्सीन लगाई गई। सीएचओ सारीका ने बताया कि बुधवार को 45 साल से ज्यादा उम्र वाले 14 लोगों को पहली डोज और 53 लोगों को दूसरी डोज लगाई गई। 60 साल से ज्यादा उम्र वाले 9 लोगों को वैक्सीन की पहली डोज व 42 लोगों को दूसरी डोज लगाई। इसके अलावा हेल्थ केयर वर्कर व फ्रंट लाइन वर्कर्स को वैक्सीन लगाई। ग्राम पंचायत देपुर रक्कड़ मोहल्ले में स्थित बाबा बालक नाथ मंदिर के प्रबंधक बाबा अभिलाषी ने वैक्सीन की दूसरी डोज लगवाते हुए कहा कि 45 साल की उम्र से ज्यादा वाले हर व्यक्ति को वैक्सीन लगवानी चाहिए। इस मौके पर राजेश्वर, सुरिंद्र मौजूद रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva awa_Deva hin_Deva bho_Deva hin_Deva zho_Hant eng_Latn